Folkehelseinstituttet har nå gått ut og oppfordret helsetjenesten om å forberede seg på en alvorlig epidemi.

Alle landets tre store apotekkjeder opplever at vanlige kunder også frykter at det nye coronaviruset SARS-CoV-2, som forårsaker sykdommen covid-19, skal komme til Norge.

Ingen av dem har nå igjen munnbind på lageret.

Pressekontakt Tonje Kinn i Norsk Medisinaldepot, som eier Vitusapotekene i Norge, forteller at de er helt utsolgt.

- Per dags dato er vi tomme for munnbind på lageret, sier Kinn til Dagbladet.

Hun forteller at de har to ulike munnbind for salg i sine butikker.

- Den ene typen er de kirurgiske papirmaskene, der får vi inn en ny forsyning på torsdag. Alle disse munnbindene er allerede forhåndsbestilt og sendes rett ut til apotekene, så da er vi tomme igjen.

- Den andre typen maske er en 3M støvmaske med ventil. Dette er den masken vi anbefaler og som beskytter best mot virus. Også denne typen munnbind er vi utsolgt for, og vi vet ikke når vi får nye inn, sier Kinn.

Skru På Lyd Error Error DØDE: Wuhan-legen Li Wenliang varslet om corona-viruset før nyttår. Han ble selv smittet og døde 6.februar. Foto: skjermdump CNN/Li Wenliang. Video: CNN, AFPTV, CCTV, WEIBO - Klipp: Per Ervland Vis mer

Årsaken til den enorme etterspørselen er hun ikke i tvil om.

- Den er helt klart knyttet til coronaviruset, sier Kinn.

Uforutsett

Kommunikasjonssjef for Boots-apotekene i Norge, Anne Margrethe Aldin Thune forteller at også deres hovedlager er helt tomt for munnbind - begge typene.

- Vi er i den situasjonen at det er ganske mange apotek som også er tomme, men noen apotek har masker igjen, sier hun til Dagbladet.

Hun forteller at Boots Norge har bestilt inn nye masker, men at det kan ta tid før de er på lager igjen.

- Via mediene har spredt seg at munnbind er noe som blir brukt mot coronavirus, og etterspørselen har blitt mye større enn noen hadde forutsett, sier Aldin Thune.

Hun forteller at de også merker økt salg av Antibac, men understreker:

- Det aller beste er å vaske seg med såpe og vann. Antibac er noe man bruker når man ikke har andre alternativer tilgjengelig.

Folk er redde

Skru På Lyd Error Error IRAN: WHO kaller situasjonen i Iran for «svært urovekkende. Så langt er 15 personer døde og 95 personer smitta offisielt i landet. Video: AP. Reporter: Elias Kr. Zahl-Pettersen Vis mer

Kommunikasjonssjef Kjersti Solberg Ofstad i Apotek 1 kan melde om samme status i munnbindbeholdningen.

- Den er ikke noe god.

- Status er at vi er tomme for munnbind. En del apotek har noen eksemplarer igjen, men lageret vårt er helt tomt, sier Solberg Ofstad til Dagbladet.

- Folk er redde for smitte og tar de forholdsreglene de tror fungerer. Når man ser at folk på TV bruker munnbind, tenker mange at det er det man bør ha. Det er helt naturlig at folk tenker det, men derfor er det viktig å følge anbefalingene fra Folkehelseinstituttet, fortsetter hun.

- Folk må vaske hendene, hoste i albuen og bruke Antibac, sier kommunikasjonssjefen.

Fraråder munnbind

Den voldsomme interessen for munnbind kommer til tross for at Folkehelseinstituttet ikke anbefaler det for friske personer.

«Feilbruk forekommer ofte og personer som bruker munnbind tar seg oftere til ansiktet, noe som kan øke smittefaren», skriver instituttet på nettsidene sine.

- Falsk trygghet

- Munnbind har liten effekt for å forhindre smitte blant befolkningen og kan i noen tilfeller bidra til å øke risikoen for smitte, har seksjonsleder Hanne-Merete Eriksen-Volle i Folkehelseinstituttet (FHI) tidligere uttalt til NRK.

Årsaken til det er at mange ofte bruker munnbind på feil måte, ifølge seksjonslederen.

- Helsepersonell får opplæring i å ta på munnbind på korrekt måte. Dersom de ikke sitter rett på, vil de gjøre lite for å forhindre smitte. Helsepersonell bruker munnbind i kortere perioder, når de står ovenfor en pasient med kjent eller sannsynlig smitte. Det bidrar også til korrekt bruk, sier Eriksen-Volle.

Håndvask

God håndhygiene, både hos syke og friske, er viktig for å hindre smitteoverføring, ifølge instituttet.

Skru På Lyd Error Error Helseminister Bent Høie er ikke overrasket over at det er blitt påvist et tilfelle av coronasmitte i Norge. Reporter: Frode Andresen. Video: Elias Kr. Zahl-Pettersen / Dagbladet TV Vis mer

«Vask hendene ofte og grundig med såpe og lunkent vann, spesielt når du har vært ute blant folk. Hånddesinfeksjon er et godt alternativ dersom håndvask ikke er mulig. Dersom hendene er synlig skitne eller våte har hånddesinfeksjon redusert effekt, og hendene bør rengjøres med såpe og vann», skriver FHI.

Ekstra stor belastning

Så langt finnes ingen vaksine mot viruset, som hovedsakelig rammer luftveiene og blant annet kan gi feber, tørrhoste og lungebetennelse.

Tirsdag ettermiddag kom Folkehelseinstituttet (FHI) med en ny risikovurdering om coronaviruset i Norge.

«Folkehelseinstituttet vurderer at risikoen for spredning av sykdommen i Norge foreløpig er moderat, men ber helsetjenesten forberede seg på en alvorlig epidemi», skriver de på sine hjemmesider.

Videre slår FHI fast at «dette er ikke lenger bare en epidemi i Kina». Tirsdag ble det påvist smitte av viruset hos pasienter i både Sveits og Spania. De siste dagene har flere blitt smittet i Italia.

- Mye er fortsatt ukjent om denne sykdommen. Vi planlegger derfor for et bredt spekter scenarioer for tiden framover i Norge. Dersom veldig mange blir smittet, vil det bli mange som blir så syke at de trenger helsehjelp. Helsetjenesten og spesielt sykehusene kan da oppleve en ekstra stor belastning, sier avdelingsdirektør Line Vold ved FHI.

Ved Ullevål sykehus i Oslo er man nå sparsomme med å bruke åndedrettsmasker.



- Etterspørselen er stor globalt, som gjør at det er vanskeligere enn normalt å få tak i disse maskene, sier overlege Arne Brock Brandseter på smittevernsavdelingen.

Ifølge Aftenposten ber Helsedirektoratet nå sykehusene begrense bruken av smittefrakker, åndedrettsvern, latekshansker, øyebeskyttelse, beskyttelsesbriller, visir og kirurgiske munnbind, slik at de ikke går tomme ved en pandemi.

Det vurderes også å hasteutdanne intensivsykepleiere